Сањалица () је турска љубавно-хумористичка телевизијска серија чији су сценаристи Асли Зенгин и Бану Зенгин Так, док главне улоге тумаче Демет Оздемир, Џан Јаман, Озлем Токасан, Џихан Ерџан, Ознур Серчелер, Биранд Тунча и Берат Јенилмез. Премијерно се емитовала од 26. јуна 2018. до 6. августа 2019. године.

У Србији се емитовала од децембра 2020. године до маја 2021. на каналу -{Прва}-, титлована на српски језик.

Радња 
Нихат (Берат Јенилмез) је глава породице Ајдин, који болује од астме, због чега се слабо креће и доста времена проводи код куће. Радује се јутарњем сунцу, а како би могао да ужива у њему његова ћерка Санем Ајдин (Демет Оздемир) рано устаје и отвара прозоре. Нихат обожава Санем и због тога је из милости зове "птица раноранилица". Поред тога Санем  жели да постане писац и да живи на острву Галапагос. Она ради у продавници свог оца, али је притиснута од стране родитеља да се определи између уговореног брака са комшијом Музафером и проналажења одговарајућег посла.

Санем је за разлику од своје старије сестре Лејле (Ознур Серчелер) природна и весела, млада, љупка девојка. Док Лејла по цео дан ради у маркетиншкој агенцији "Сјајна идеја". Када Санем сазна да у тој агенцији траже раднике, аплицира за посао.

Власник маркетиншке агенције, Азиз Дивит (Ахмет Сомерс), има два сина: Џана (Џан Јаман) и Емреа (Биранд Тунча). Џан не воли градски живот, воли природу, бави се спортом и преферира скроман живот. Док је млађи Емре потпуна супротност брату — он је финансијски директор агенције.

Када Санем почне да ради у агенцији, убрзо схвата да посао неће ићи у складу с њеним очекивањима. Међутим, једна потпуна случајност ће довести до тога да она и Џан Дивит постану пар и тада све почиње да се мења.

Преглед серије

Улоге

Референце

Спољашње везе 
 
 
 
 YouTube Сањалица

Турске серије које су се почеле приказивати 2018.
Турске серије које су се престале приказивати 2019.
Турске серије
Хумористичке серије
Телевизијске драме
Телевизијске серије на турском језику
Оригинални програм мреже Star TV